cyanic-selkie/wikianc huggingface dataset:
মাদকাসক্তি
প্রত্যাহার
প্রত্যাহার মূলত মাদক থেকে বিরত থাকার জন্য শরীরিক প্রতিক্রিয়া যার ওপর একজন ব্যক্তির নির্ভরশীলতার উপসর্গের মাত্রা বিকশিত হয়ে থাকে। নির্ভরতার মাত্রা যখন বিকশিত হয়, মাদক ব্যবহারের বা সেবন ত্যাগ করা একটি অপ্রীতিকর অবস্থার সৃষ্টি করে, যা নেতিবাচক সুসংহতকরণের মাধ্যমে অব্যাহত ঔষধ ব্যবহারের প্রচার করে; উদাহরণস্বরূপ, ঔষধ সেবন অব্যাহতি বা পুনরায় এর সেবন এড়াতে ব্যবহৃত হয়। প্রত্যাহার অবস্থার মধ্যে শারীরিক-সোমাটিক উপসর্গ (শারীরিক নির্ভরতা) এবং মানসিক-প্রেরণামূলক উপসর্গ (মনস্তাত্ত্বিক নির্ভরতা) উভয়ই অন্তর্ভুক্ত হতে পারে। পুনরায় মাদকের ব্যবহার বা সেবন চালু না হলে রাসায়নিক এবং হরমোন জনিত ভারসাম্যহীনতা দেখা দিতে পারে। এমনকি পুনরায় মাদকের ব্যবহার বা সেবন না করা হলে মানসিক চাপ সৃষ্টি হতে পারে। শিশুরাও এছাড়াও মাদক প্রত্যাহার কারণে ভুগতে পারে। এটি নিওনেটাল অ্যাসিস্টিনেন্স সিনড্রোম (NAS) নামে পরিচিত, যা গুরুতর এবং জীবন-হুমকিজনক প্রভাব ফেলতে পারে। প্রত্যাশিত মায়েদের ওষুধ ও অ্যালকোহলের আসক্তি কেবল নিওনেটাল অ্যাসিস্টিনেন্স সিনড্রোম নয়, বরং এর অন্যান্য দিক শিশু এবং তার জীবদ্দশায় সর্বত্র ক্রমাগত প্রভাবিত করতে পারে।
সম্ভাব্য নির্ভরতা
ঔষধের সম্ভাব্য নির্ভরতা মাদক থেকে মাদকে এবং ব্যক্তি থেকে ব্যক্তিতে তারতম্য ঘটায়। ডোজ, ফ্রিকোয়েন্সি, নির্দিষ্ট মাদকের ফার্মাসোকিনেটিক্স, অবস্থার গন্তব্য এবং সময় মাদক নির্ভরতা বিকাশের গুরুত্বপূর্ণ কারণ।
দ্য ল্যানসেটের একটি নিবন্ধে ২০টি ঔষুধের ক্ষতি এবং নির্ভরতার দায় তুলনা করতে শারীরিক নির্ভরতা, মানসিক নির্ভরতা, এবং নির্ভরতার জন্য শূন্য থেকে তিন স্কেলে একটি গড় স্কোর ব্যবহার করে। নির্বাচিত ফলাফল নিচের তালিকায় দেখা যেতে পারে।
সেবনকারীর হার
সেবনকারীর হার ব্যবহারকারীদের শতাংশ নির্দেশ করে, যারা কিছু সময় ঔষধের ওপর নির্ভরশীল হয়ে উঠেছিলেন বলে সাক্ষ্য দিয়েছেন।
ডিএসএম শ্রেণীবিভাগ
"Substance dependence", as defined in the DSM-IV, can be diagnosed with physiological dependence, evidence of tolerance or withdrawal, or without physiological dependence. DSM-IV substance dependencies include:
জনমিতি
আন্তর্জাতিকভাবে, মার্কিন যুক্তরাষ্ট্র এবং পূর্ব ইউরোপের দেশসমূহে সর্বাধিক মাদক ব্যবহারজনিত ব্যাধি সংঘটিত হয় যা প্রায় ৫-৬%। অন্যদিকে আফ্রিকা, এশিয়া এবং মধ্যপ্রাচ্যের দেশগুলিতে বিশ্বব্যাপী যার হার ১-২%। বিশ্ব জুড়ে, মাদক নির্ভরতার উচ্চতর প্রাদুর্ভাবে ভুক্তদের বেশিরভাগের বয়স সীমা বিষ এবং তারা বেকার ও পুরুষ। ড্রাগ ব্যবহার ও স্বাস্থ্য সম্পর্কিত জাতীয় জরিপের (NSDUH) প্রতিবেদন অনুযায়ী মার্কিন যুক্তরাষ্ট্রে বিভিন্ন জনসংখ্যার মাদক নির্ভরতা / অপব্যবহার হার ব্যপক। ১২ বছর এবং তার অধিক বয়সের ব্যক্তি ও জাতিগোষ্ঠীর ওপর ভিত্তি করে জনসংখ্যা জরিপ করার সময়, যুক্তরাষ্ট্রের মার্কিন / আলাস্কান নাগরিকরা সর্বোচ্চ হারের মধ্যে ছিল এবং এশিয়ার অন্যান্য ব্যক্তি ও জাতিগোষ্ঠীর এর তুলনায় সর্বনিম্ন হারের মধ্যে ছিল।
১২ বছর এবং তার অধিক বয়সী মহিলাদের ওপর ভিত্তি করে জনসংখ্যার জরিপ করার ফলে দেখা গেছে যে মহিলাদের তুলনায় পুরুষের নির্ভরতার হার বেশি ছিল। যদিও, এই হারের পার্থক্য ১৭ বছর বয়সের পর পর্যন্ত স্পষ্ট নয়। ড্রাগ ও অ্যালকোহল নির্ভরতার প্রতিবেদন অনুযায়ী জানা যায় যে বয়স্ক বা প্রাপ্তবয়স্কদের ১৫-২০% শতাংশ ওষুধ ও অ্যালকোহল ব্যবহার করে। এটি অনুমান করা হয়েছে যে ১২ বছরেরও বেশি বয়সী ৫২ মিলিয়ন মার্কিন নাগরিক মাদকের ব্যবহার করেছে।
ঢাংমারী বন্যপ্রাণী অভয়ারণ্য
ঢাংমারী বন্যপ্রাণী অভয়ারণ্য (Dhangmari Wildlife Sanctuary) বাংলাদেশের বাগেরহাট জেলায় অবস্থিত একটি বন্যপ্রাণী অভয়ারণ্য। ২০১২ সালের ২৯ জানুয়ারি এটি প্রতিষ্ঠিত হয়। ৩৪০.০০ হেক্টর জমি নিয়ে এই বন্যপ্রাণী অভয়ারণ্যটি গঠিত।
শকুনের নিরাপদ এলাকা
শকুনের নিরাপদ এলাকা-২ তফসিল অনুসারে ঢাংমারী বন্যপ্রাণ অভয়ারণ্য শকুনের জন্য নিরাপদ বলে ঘোষিত।
পি ইউ চিত্রা
পালাক্কিঝিল উন্নিকৃষ্ণন চিত্রা (জন্ম ৯ই জুন ১৯৯৫) হলেন একজন ভারতীয় মাঝারি দূরত্বের দৌড়বিদ। তিনি ১৫০০ মিটার দূরত্বের দৌড় বিশেষজ্ঞ। তিনি ২০১৬ সালে দক্ষিণ এশিয়ান গেমসে ও ২০১৭ সালে এশিয়ান চ্যাম্পিয়নশিপে স্বর্ণপদক এবং ২০১৮ এশিয়ান গেমসে একটি ব্রোঞ্জ জিতেছিলেন। তিনি ২০১৯ সালে দোহা এশিয়ান অ্যাথলেটিক্স চ্যাম্পিয়নশিপে স্বর্ণপদক জিতেছেন।
ব্যক্তিগত জীবন এবং পটভূমি
চিত্রার জন্ম ১৯৯৫ সালের ৯ই জুন, কেরালার পালঘাট জেলার মুন্ডুরে। তাঁর বাবা মা দৈনিক মজুরি শ্রমিক হিসাবে কাজ করতেন। মাসে ৬০০ টাকা [আনুমানিক ৮.১৫ ডলার] সহায়তা এবং কেরালা স্পোর্টস কাউন্সিল থেকে প্রতিদিন ২৫ টাকা [আনুমানিক ০.৩৪ ডলার] অনুদান পেয়ে তিনি মুন্ডুর উচ্চ মাধ্যমিক বিদ্যালয়ে পড়ার সময় নিজের প্রশিক্ষণ চালিয়ে যেতে পেরেছিলেন। [ ] চিত্রা ভারতের হয়ে পদক জিতেছিলেন এবং তার সাথে ২০১৩ সালে, যখন তিনি ইটাওয়া (উত্তরপ্রদেশ) ন্যাশনাল স্কুল অ্যাথলেটিক্স মিট ও কেরালা স্টেট স্কুল মিট-এ সেরা ক্রীড়াবিদ নির্বাচিত হন, তখন তিনি দুটি টাটা ন্যানো গাড়িও জিতেছিলেন।[ ]
বিতর্ক
চিত্রা ২০১৭ সালের ভুবনেশ্বরে এশিয়ান অ্যাথলেটিক্স চ্যাম্পিয়নশিপে ১৫০০ মিটার দৌড়ে বিজয় মঞ্চের শীর্ষে শেষ করেছিলেন, কিন্তু এক সপ্তাহ পরে জানানো হয়েছিল যে লন্ডনে বিশ্ব অ্যাথলেটিক্স চ্যাম্পিয়নশিপের জন্য তিনি ভারতীয় দলে থাকবেন না। অ্যাথলেটিক্স ফেডারেশন অফ ইন্ডিয়া (এএফআই) বলেছিল যে তাঁর প্রদর্শন ৪:০৭.৬০ সময়টি যোগ্যতা নির্ণায়ক সময় পায়নি। সিদ্ধান্ত পাল্টাতে কেরালার হাইকোর্টের দ্বারস্থ হন চিত্রার কোচ। আদালত চিত্রার পক্ষে রায় দেয়, কিন্তু আন্তর্জাতিক অ্যাথলেটিকস ফেডারেশন অ্যাথলিটকে ভারতীয় দলে অন্তর্ভুক্ত করার জন্য এএফআই-এর অনুরোধ প্রত্যাখ্যান করে।
চিত্রা ২০১৭ সালের সেপ্টেম্বরে এশিয়ান ইন্ডোর এবং মার্শাল আর্ট গেমসে ১৫০০ মিটার দৌড়ে স্বর্ণপদক জিতেছিলেন। তিনি ২০১৮ এশিয়ান গেমসে ১৫০০ মিটারে ব্রোঞ্জ পদক এবং তারপরে দোহায় এশিয়ান অ্যাথলেটিক্স চ্যাম্পিয়নশিপে তিনি তাঁর শীর্ষস্থান ফিরে পান। দোহায় ২০১৯ ওয়ার্ল্ড অ্যাথলেটিক্স চ্যাম্পিয়নশিপে ১৫০০ মিটার দৌড়ে তাঁর ব্যক্তিগত সেরা সময় ৪:১১.১০ হয়েছিল। তিনি লখনউতে ২০১৯ আন্তঃরাষ্ট্রীয় নাগরিকদের ৮০০ মিটারে তাঁর ব্যক্তিগত সেরা সময় ২:০২.৯৬ করেছিলেন।
তথ্যসূত্র
<references group="" responsive="1">
বেগম বদরুন্নেসা সরকারি মহিলা কলেজ
বেগম বদরুন্নেসা সরকারি মহিলা কলেজ বাংলাদেশের রাজধানী ঢাকা শহরে অবস্থিত একটি মহিলা কলেজ। সচরাচর একে বদরুন্নেসা কলেজ বলা হয়। এটি ঢাকার বকশিবাজার এলাকায় অবস্থিত।
ইতিহাস
ব্রিটিশ শাসনের শেষদিকে তৎকালীন ইডেন ভবনে ১৯৪০ সালে এই কলেজটি ইডেন স্কুল ও কলেজ নামে স্থাপিত হয়েছিল। দেশ বিভাগের পর ১৯৪৮ সালে এটি সাত নম্বর বকশিবাজারে স্থানান্তরিত হয় এবং তখন থেকেই কলেজটি প্রথম সরকারি কলেজ হিসেবে যাত্রা শুরু করে। ১৯৬৪ সাল পর্যন্ত কলেজটি ইডেন কলেজ নামে পরিচিতি পায়। পরবর্তীতে আজিমপুরের নতুন ভবনে ডিগ্রী শাখা চালু হলে নতুন ভবনটি ইডেন কলেজ নাম ধারণ করে এবং বকশিবাজারের এই কলেজটি গভ: ইন্টারমিডিয়েট কলেজ হিসেবে পরিচিতি লাভ করে। এরপর ১৯৬৮ সালে এখানে ডিগ্রী কোর্স চালু হলে ১৯৬৯ সালের শেষদিকে এই কলেজের নাম হয় ঢাকা গভর্নমেন্ট গার্লস কলেজ। ১৯৭৪ সালে বাংলাদেশের প্রথম শিক্ষা প্রতিমন্ত্রী বেগম বদরুন্নেসা আহমেদ-এর মৃত্যুর পর তার নামানুসারে কলেজটির পুনরায় নামকরণ করা হয় বেগম বদরুন্নেসা সরকারি মহিলা কলেজ। নারী জাতির কল্যাণের জন্য বেগম বদরুন্নেসা অনেক গঠনমূলক কাজ করে গেছেন। ১৯৫৩ খ্রিষ্টাব্দে তিনি সমাজ সেবার জন্য রাণী এলিজাবেথ করোনেশর মেডেল এবং ১৯৯৯ সালে মরণোত্তর স্বাধীনতা দিবস পদক লাভ করেন। ১৯৯২ সালে জাতীয় বিশ্ববিদ্যালয় প্রতিষ্ঠিত হলে কলেজটিকে জাতীয় বিশ্ববিদ্যালয় এর অধিভূক্ত করা হয়। ২০১৬ সালে প্রধানমন্ত্রী শেখ হাসিনা এর নির্দেশে এই কলেজসহ আরও ৬টি কলেজকে ঢাকা বিশ্ববিদ্যালয় এর অধিভূক্ত করা হয়।
শিক্ষা কার্যক্রম
কলা অনুষদ
সামাজিক বিজ্ঞান অনুষদ
ব্যাবসায় শিক্ষা অনুষদ
বিজ্ঞান অনুষদ
রুবিয়াস হ্যাগ্রিড
রুবিয়াস হ্যাগ্রিড (ইংরেজি: Rubeus Hagrid) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের একটি কাল্পনিক চরিত্র। সে সকলের কাছে হ্যাগ্রিড নামেই পরিচিত। সে হগওয়ার্টসের চাবি ও মাঠের রক্ষক এবং গেমকিপার। হগওয়ার্টসে হ্যারি পটারের তৃতীয় বর্ষে হ্যাগ্রিড কেয়ার অফ ম্যাজিকাল ক্রিয়েচার্স বিষয়ের শিক্ষক হিসেবে নিযুক্ত হয়। সিরিজে পরবর্তীতে জানা যায় যে, হ্যাগ্রিড অর্ডার অফ দ্য ফিনিক্সের সদস্য।
রাউলিং এর মতে, হ্যাগ্রিড নামটি এসেছে 'হ্যগ্রিডেন' শব্দটি থেকে। যার অর্থ ভয়ঙ্কর রাত।
চারিত্রিক বিকাশ
রাউলিং এর মতে, সিরিজের যেসব চরিত্র তিনি একেবারে প্রথম দিনে সৃষ্টি করেছিলেন, হ্যাগ্রিড তাদের মধ্যে অন্যতম। রোজমারি গোরিং তার নিবন্ধ "হ্যারি'স ফেইম" এ লিখেছেন, রাউলিং এর কাজে ফরেস্ট অফ ডিনের একটি প্রভাব রয়েছে। গোরিং এর মতে, হ্যাগ্রিডই একমাত্র চরিত্র যাকে সরাসরি ফরেস্ট অফ ডিন থেকে উদ্ভূত বলে মনে হয়। তিনি মনে করেন যে, হ্যাগ্রিডকে "হেলস এঞ্জেলস" এর ওয়েলশ অধ্যায় অবলম্বনে গড়ে তোলা হয়েছে।
হ্যাগ্রিড চরিত্রটি এবং তার সাথে হ্যারি, রন উইজলি ও হারমায়োনি গ্রেঞ্জার এর আলোচনা এই সিরিজের একটি লক্ষ্যনীয় বিশেষ দিক হিসেবে চিহ্নিত হয়েছে। হ্যারি, রন ও হারমায়োনি হ্যাগ্রিডের সাথে কথা বলার মাধ্যমেই ডাম্বলডোর ও হগওয়ার্টস সম্পর্কে অনেক অজানা বিষয় জানতে পারে। কারণ হ্যাগ্রিডের অসতর্ক মুহূর্তে গুরুত্বপূর্ণ তথ্য প্রকাশ করে দেওয়ার অভ্যাস রয়েছে। যেহেতু, হ্যাগ্রিডই হ্যারিকে জাদুর জগতের সাথে পরিচয় করিয়ে দিয়েছিল, তাই পুরো সিরিজেই সে হ্যারির অন্যতম ঘনিষ্ঠ বন্ধু হিসেবে ভূমিকা পালন করে। হ্যাগ্রিড হ্যারির প্রতি অত্যন্ত যত্নবান ও রক্ষণশীল। হ্যারিও হ্যাগ্রিডকে তার জীবনের সবচেয়ে গুরুত্বপূর্ণ মানুষদের একজন বলে মনে করে। রাউলিং একটি সাক্ষাৎকারে বলেন যে, শেষ বইয়ে যে দৃশ্যে হ্যাগ্রিড হ্যারির মৃতদেহ বহন করে আনে, সেটি অত্যন্ত তাৎপর্যপূর্ণ, "হ্যাগ্রিড হ্যারিকে ডার্সলিদের কাছ থেকে নিয়ে আসে। সে তাকে জাদুর জগতে প্রবেশ করায়... সে আসলে অভিভাবকের মতই... তাই আমি চেয়েছিলাম হ্যাগ্রিডই হ্যারিকে নিষিদ্ধ বন থেকে নিয়ে আসবে।" হ্যাগ্রিডের মতে, জাদুকরদের মধ্যে রক্তের বিশুদ্ধতা নিয়ে বিভাজন থাকা অনুচিত ও অগ্রহণযোগ্য।
রাউলিং একটি সাক্ষাৎকারে প্রকাশ করেছেন যে, হ্যাগ্রিড গ্রিফিন্ডর হাউজের ছাত্র ছিল। হ্যাগ্রিড নিজের কাছে একটি এক্রোমেন্টুলা বা দানব মাকড়শা রাখার অপরাধে হগওয়ার্টস থেকে বহিষ্কৃত হয়। কারণ, সবাই ধারণা করেছিল যে, হ্যাগ্রিডের মাকড়শাটিই চেম্বার অফ সিক্রেটসের স্লিদারিনের দানব। হ্যাগ্রিড বহিষ্কৃত হওয়ার পর, অ্যালবাস ডাম্বলডোর এর অনুরোধে তৎকালীন হেডমাস্টার আরমান্ডো ডিপেট হ্যাগ্রিডকে গেমকিপার হিসেবে হগওয়ার্টসে রেখে দেন। হ্যারি যখন হগওয়ার্টসে আসে, তখনও হ্যাগ্রিড এই দায়িত্বে নিযুক্ত ছিল। এর পাশাপাশি সে হগওয়ার্টসের চাবি ও ভূমির রক্ষক হিসেবেও নিয়োজিত ছিল। রাউলিং এর মতে, "এর মানে হল, সে তোমাকে হগওয়ার্টসে যাওয়া আসার অনুমতি দিতে পারে।" প্রথম বর্ষের নতুন ছাত্রছাত্রীদের নৌকার মাধ্যমে লেক পাড়ি দিয়ে হগওয়ার্টসে আনার দায়িত্বও হ্যাগ্রিড পালন করে।
চলচ্চিত্রে রূপায়ন
স্কটিশ অভিনেতা রোবি কলট্রেন হ্যারি পটার সিরিজের প্রত্যেকটি চলচ্চিত্রে হ্যাগ্রিডের ভূমিকায় অভিনয় করেছেন। চেম্বার অফ সিক্রেটসে একটি ফ্ল্যাশব্যাক দৃশ্যে মার্টিন বেফিল্ড অল্পবয়স্ক হ্যাগ্রিডের ভূমিকায় আবির্ভূত হয়েছে।
বহিঃসংযোগ
Figuren der Harry-Potter-Romane Personnages secondaires de l’univers de Harry Potter Hogwarts kadrosu
ডাইনোসরের বিবর্তন
thumb|right|450px|ডাইনোসরের বিবর্তনের সরলীকৃত ছক; কেবল প্রধান প্রধান শাখাগুলোকেই দেখানো হয়েছে। ডাইনোসরেরা মধ্য ট্রায়াসিকের শেষভাগে ল্যাডিনিয়ান অধোযুগে, অর্থাৎ ২৩ কোটি ২০ লক্ষ থেকে ২৩ কোটি ৪০ লক্ষ বছর আগে আর্কোসরদের একটি শাখা থেকে বিবর্তিত হয়েছিল বলে জীবাশ্মবিদরা ধারণা করেন। ডাইনোসরিয়া একটি প্রমাণবহুল ক্লেড (অর্থাৎ জীবাশ্ম হিসেবে এদের প্রচুর নিদর্শন রয়েছে)। এদের সাধারণ শনাক্তকরণ বৈশিষ্ট্যের মধ্যে পড়ে মাথার খুলির পোস্টফ্রন্টাল হাড়ের বিলুপ্তি এবং প্রগণ্ডাস্থিতে প্রলম্বিত ডেল্টো-পেক্টোরাল উপবৃদ্ধি ।
আর্কোসর থেকে ডাইনোসর
ডাইনোসরোমর্ফা এবং প্রথম ডাইনোসরদের বিবর্তনের পদ্ধতিটি লক্ষ করা যায় ক্রমান্বয়ে কিছু বিশেষ জীবাশ্মের ধরনধারণ পর্যালোচনা করে, যথা- ২৫ কোটি বছরের পুরোনো আদিম আর্কোসর প্রোটেরোসুকিডি, এরিথ্রোসুকিডি ও ইউপারকেরিয়া; তারপর টিসিনোসুকাস প্রভৃতি ২৩ কোটি ২০ লক্ষ থেকে ২৩ কোটি ৬০ লক্ষ বছর পুরোনো মধ্য ট্রায়াসিক আর্কোসর । এই প্রসঙ্গে উল্লেখ্য যে, কুমিরেরাও মধ্য-ট্রায়াসিক আর্কোসরদের থেকে বিবর্তিত হয়েছে ।
সর্বপ্রথম ডাইনোসর
আজ অবধি শনাক্ত হওয়া প্রাচীনতম ডাইনোসরেরা ছিল ১ থেকে ২ মিটার (৩.৩ থেকে ৬.৫ ফুট) দীর্ঘ দ্বিপদ মাংসাশী প্রাণী।
স্পণ্ডাইলোসোমা ডাইনোসর হতেও পারে, না-ও পারে। এদের সমস্ত আবিষ্কৃত জীবাশ্ম আনুমানিক ২৩ কোটি ৫০ লক্ষ থেকে ২৪ কোটি ২০ লক্ষ বছরের পুরোনো ।
যে সমস্ত জীবাশ্ম বিশ্লেষণ করে নিশ্চিতভাবে ডাইনোসর হিসেবে চিহ্নিত করা যায় তাদের মধ্যে প্রাচীনতম সরিস্কিয়ানরা (গিরগিটির-মতো-কোমরওয়ালা) হল নিয়াসাসরাস (২৪ কোটি ৩০ লক্ষ), স্যাটার্নালিয়া (২২ কোটি ৫০ লক্ষ-২৩ কোটি ২০ লক্ষ), হেরেরাসরাস (২২ কোটি-২৩ কোটি), স্টোরিকোসরাস (সম্ভবত ২২ কোটি ৫০ লক্ষ-২৩ কোটি), ইওর‍্যাপ্টর (২২ কোটি-২৩ কোটি) এবং অ্যাল্‌ওয়কেরিয়া (২২ কোটি-২৩ কোটি)। স্যাটার্নালিয়া হয় একটি প্রাথমিক সরিস্কিয়ান নয়তো একটি প্রোসরোপড; বাকিরা নিশ্চিতভাবে প্রাথমিক সরিস্কিয়ান।
ক. ইওর‍্যাপ্টর, একটি প্রাথমিক সরিস্কিয়ান, খ লেসোথোসরাস, একটি প্রাথমিক অর্নিথিস্কিয়ান, গ স্টোরিকোসরাসের (সরিস্কিয়া) শ্রোণীচক্র, ঘ লেসোথোসরাসের শ্রোণীচক্র
সরিস্কিয়া
প্রাথমিক নমুনাগুলো বাদ দিলে অবশিষ্ট সরিস্কিয়া প্রজাতিরা দু'টো প্রধান ভাগে বিভক্ত, সরোপডোমর্ফা এবং থেরোপোডা । আবার, সরোপডোমর্ফার দু'টি উপবিভাগ হল প্রোসরোপোডা ও সরোপোডা। অন্যদিকে, থেরোপোডার বিবর্তনের গতিমুখ বেশ জটিল। ডাইনোসরদের সম্বন্ধে রচিত অন্যতম উৎকৃষ্ট বই দ্য ডাইনোসরিয়া-তে (২০০৪) থেরোপোডাকে কয়েকটি ভাগে ভাগ করা হয়েছে, যেমন সেরাটোসরিয়া, প্রাথমিক টেটানিউরা, টির‍্যানোসরয়ডিয়া, অর্নিথোমিমোসরিয়া, থেরিজিনোসরয়ডিয়া, ওভির‍্যাপ্টরোসরিয়া, ট্রুডন্টিডি, ড্রোমিওসরিডি এবং প্রাথমিক এভিয়ালা অর্থাৎ পাখিদের পূর্বপুরুষ । এই সব ক'টা শাখাই থেরোপডদের উৎপত্তির বেশ কিছু সময় পরে তাদের প্রধান গোষ্ঠী থেকে আলাদা হয়। এই বিভাগগুলোর পারস্পরিক সম্পর্কের সম্বন্ধে বিশদে জানতে দেখুন ডাইনোসরের শ্রেণীবিন্যাস।
সরোপডোমর্ফা
প্রথম সরোপডোমর্ফদের প্রোসরোপড বলা হয়। অন্ত্য ট্রায়াসিক থেকে আদি জুরাসিক,অর্থাৎ ২২ কোটি ৭০ লক্ষ থেকে ১৮ কোটি বছরের পুরোনো পাথরের স্তরে এদের জীবাশ্ম পাওয়া যায় । এরা দ্বিপদ ও চতুষ্পদ দু'রকমেরই হত, লেজ আর গলা ছিল খুব লম্বা আর এদের মাথা ছিল অপেক্ষাকৃত ছোট। ২.৫ থেকে ১০ মিটার (৮.২ থেকে ৩৩ ফুট) পর্যন্ত এরা লম্বা হত (আনুভূমিকভাবে) আর প্রায় বাধ্যতামূলকভাবে শাকাহারী হত। থেকোডন্টোসরাস প্রভৃতি প্রোসরোপডদের কিছু আদিমতম নমুনার (২০.৫ থেকে ২২ কোটি বছর) গড়নে তাদের পূর্বপুরুষদের দ্বিপদ ভঙ্গি আর বড় মাথার আভাস পাওয়া যায় ।
এই প্রাণীগুলোই পরবর্তীকালে বিশালদেহী শাকাহারী সরোপডে বিবর্তিত হয়, যাদের কেউ কেউ অন্তত ২৬ মিটার (৮৫ ফুট) পর্যন্ত দীর্ঘ হত। এই ক্লেডের অন্যতম শনাক্তকারী বৈশিষ্ট্য হল এদের সামনের পা ও পিছনের পায়ের দৈর্ঘ্যের অনুপাত ০.৬ এর বেশি, অর্থাৎ অধিকাংশ সরোপডের পশ্চাৎপদ অগ্রপদের চেয়ে বেশি লম্বা হত। উল্লেখযোগ্য ব্যতিক্রম হিসেবে ব্র্যাকিওসরাসের নাম করা যেতে পারে, যাদের লম্বা অগ্রপদ থেকে অনুমান করা হয় তারা আধুনিক জিরাফের মতো বড় গাছের উঁচু ডালপালা খাওয়ার জন্য অভিযোজিত হয়েছিল ।
ক্রিটেশিয়াস যুগের সরোপডদের দু'টো শাখা ছিল; ডিপ্লোডোকয়ডিয়ারা রাজত্ব করেছিল ১২.১ থেকে ৬.৬ কোটি বছরের মধ্যে, আর টাইটানোসরিফর্মেরা ১৩.২ থেকে ৬.৬ কোটি বছরের মধ্যে। টাইটানোসরিফর্মদের অন্তর্গত অধোবিভাগগুলো হল টাইটানোসরিয়া, টাইটানোসরিডি এবং সল্টাসরিডি। ডিপ্লোডোকয়ডিয়া ও টাইটানোসরিফর্ম এই দু'টো শাখাই নিওসরোপোডা থেকে বিবর্তিত, যারা ১৬.৯ কোটি বছর আগে প্রথম আত্মপ্রকাশ করে।
সরোপডরা পৃথিবীর সর্বকালের সর্ববৃহৎ স্থলচর প্রাণী হিসেবে বিখ্যাত, যদিও তাদের মাথার খুলির আয়তন অনুপাতে খুবই ছোট হত। সময়ের সাথে সাথে বিভিন্ন সরোপড ডাইনোসরের দেহের আয়তন বৃদ্ধি এবং খুলির আয়তনের পরিবর্তন নিচের ছক দু'টোয় দেখানোর চেষ্টা করা হল।
700px 700px
প্রাচীন থেকে নবীন এই ক্রমে ছকে ব্যবহৃত ডাইনোসরগুলো হলː ইও ইওর‍্যাপ্টর ;
প্রোসরোপডসমূহ- রি রিওজাসরাস, প্ল্যা প্ল্যাটিওসরাস, য়ু য়ুনানোসরাস, ম্যা ম্যাসোস্পণ্ডাইলাস, জিং জিংশানোসরাস, অ্যা অ্যাঙ্কিয়াসরাস, লু লুফেঙ্গোসরাস, য়ি য়িমেনোসরাস ;
সরোপডসমূহ- শু শুনোসরাস, ওমে ওমেইসরাস, মা মামেঞ্চিয়াসরাস, সি সিটিওসরাস, ডিক্রে ডিক্রেওসরাস, ব্র্যা ব্র্যাকিওসরাস, ইউ ইউহেলোপাস, অ্যাপা অ্যাপাটোসরাস, ক্যা ক্যামারাসরাস, ডিপ্লো ডিপ্লোডোকাস, হ্যা হ্যাপ্লোক্যান্থোসরাস, আ আমার্গাসরাস, আর আর্জেন্টিনোসরাস (আনুমানিক), ব বনিটাসরা, কো কোয়েসিটোসরাস, আলা আলামোসরাস, স সল্টাসরাস, রা রাপেটোসরাস, অ অপিস্থোসিলিকডিয়া, নে নেমেগ্‌টোসরাস।
আর্জেন্টিনোসরাস বাদে এই ছকে সেই সমস্ত সরোপডেরই উল্লেখ করা হয়েছে যাদের প্রায় পুরো কংকালটাই জীবাশ্ম হিসেবে বিজ্ঞানীদের হাতে এসেছে। এরা ছাড়াও অনেক সরোপড ছিল যারা আয়তনে খুব বড় (দেখুন ডাইনোসরের আয়তন), কিন্তু তাদের কঙ্কালের খুব অল্প কিছু হাড়ই আজ অবধি পাওয়া গেছে বলে তাদের এখানে অন্তর্ভুক্ত করা যায়নি। ইওর‍্যাপ্টরের খুলির দৈর্ঘ্য ও দেহের দৈর্ঘ্যের অনুপাত সরোপডদের থেকে অনেক বেশি। সবচেয়ে বড় খুলি নেমেগ্‌টোসরাসের,যারা সার্বিক আয়তনের বিচারে খুব একটা বড় ছিল না। নেমেগ্‌টোসরাসের খুলি পাওয়া গিয়েছিল একটা ১১ মিটার (৩৬ ফুট) লম্বা কবন্ধ অপিস্থোসিলিকডিয়ার কঙ্কালের পাশে, এবং এ'থেকে কেউ কেউ অনুমান করেন এই দু'টো আসলে একই প্রজাতি। কিন্তু এরা যেহেতু আলাদা আলাদা পরিবারের অন্তর্গত, তাই এই অনুমান ভিত্তিহীন হওয়ার সম্ভাবনাই বেশি ।
বিশালদেহী শাকাহারী এবং বিশালদেহী উদ্ভিদের বিবর্তনের মধ্যে কোনো প্রত্যক্ষ সম্পর্ক আছে কি না তা এখনও নিশ্চিত করে বলা যায়নি। ডাইনোসরদের রাজত্বকালের পুরোটা জুড়েই কনিফার অর্থাৎ পাইন জাতীয় ব্যক্তবীজীরা ছিল প্রধান উদ্ভিদগোষ্ঠী। তাদের ক্রমবর্ধমান সংখ্যা ট্রায়াসিক যুগে আজ থেকে ১৯ কোটি বছর আগে স্থিতিশীল হয়। উদ্ভিদদের দ্বিতীয় বৃহত্তম গোষ্ঠী ছিল সাইকাডদের, কিন্তু ১২ কোটি বছর আগে সদ্য বিবর্তিত সপুষ্পক উদ্ভিদেরা প্রভাবে তাদের ছাড়িয়ে যায়। ফার্নের প্রভাবও গোটা মধ্যজীব মহাযুগে কমবেশি অপরিবর্তিত ছিল। জুরাসিকের শেষভাগের অবলুপ্তি ঘটনায় সমস্ত শাকাহারী ডাইনোসরই ক্ষতিগ্রস্ত হয়েছিল।
থেরোপোডা
প্রাথমিক সরিস্কিয়ানদের বাদ দিলে এখনও পর্যন্ত আবিষ্কৃত প্রাচীনতম থেরোপড জীবাশ্ম হল সিলোফাইসয়ডিয়াদের, যাদের অন্তর্ভুক্ত হল সিলোফাইসিস প্রভৃতি ডাইনোসর। এদের সময়কাল অন্ত্য ট্রায়াসিক থেকে আদি জুরাসিক অর্থাৎ ২২ কোটি ৭০ লক্ষ থেকে ১৮ কোটি বছর আগে পর্যন্ত । ক্ল্যাডিস্টিক্স বিশ্লেষণে কখনও কখনও এদের সেরাটোসরিয়া বিভাগের অন্তর্ভুক্ত করা হয়। শ্রোণীচক্র ও পশ্চাৎপদের গড়নে এই বিভাগটির অন্যান্য সদস্যদের সাথে সিলোফাইসয়ডিয়াদের সাদৃশ্য আছে। অন্যান্য সেরাটোসরিয়ার প্রথম আবির্ভাব হয়েছিল অন্ত্য জুরাসিকে, উত্তর আমেরিকার পশ্চিমাংশে।
এদের পরে আসে প্রাথমিক টেটানিউরারা, যাদের জীবাশ্ম পাওয়া গেছে মধ্য জুরাসিক থেকে আদি ক্রিটেশিয়াস ছাড়িয়ে, ১৮ কোটি থেকে ৯.৪ কোটি বছর আগে পর্যন্ত সময়কাল জুড়ে। এদের চোয়ালে দাঁতের সারি অপেক্ষাকৃত কম দৈর্ঘ্যের। এদের বিভিন্ন গোষ্ঠী বিভিন্ন সময়ে সিলুরোসরদের নানা শাখায় বিবর্তিত হয়। উল্লেখযোগ্য প্রাথমিক টেটানিউরাদের মধ্যে পড়ে মেগালোসরিডা, স্পিনোসরিড, বিভিন্ন ক্লেডের অ্যালোসর আর আরও অনেক গণ যাদের সম্পর্কে এখনও বিশদে জানা যায়নি, যেমন কম্পসোগ্ন্যাথাস, যারা এই গোষ্ঠীর একমাত্র ক্ষুদ্রায়তন সদস্য। অ্যালোসরেরা একটি দীর্ঘস্থায়ী ক্লেড যাদের খুলির কিছু সাধারণ বৈশিষ্ট্য আছে। এদের অন্তর্গত 'খ্যাতনামা' প্রজাতিগুলোর মধ্যে অ্যালোসরাস ও সিনর‍্যাপ্টরের নাম করা যায়।
সিলুরোসরিয়ার বিভিন্ন শাখায় থেরোপডদের 'বিকিরণ', অর্থাৎ নির্দিষ্ট কিছু থেরোপডের অপেক্ষাকৃত অল্প সময়ের মধ্যে বহুসংখ্যক সিলুরোসরে বিবর্তনের ঘটনাটি খুব সম্ভবত মধ্য থেকে অন্ত্য জুরাসিকের মধ্যেই ঘটেছে, কারণ আর্কিওপ্টেরিক্সের জীবাশ্মের সন্ধান মেলে এই সময়েরই (মোটামুটি ১৫.২ থেকে ১৫.৪ কোটি বছর আগেকার) পাথরের স্তরে; আর এমনও অনেক সিলুরোসর আছে যারা তার আগেই বিবর্তিত হয়েছিল । চীনে প্রাপ্ত জীবাশ্ম থেকে বোঝা যায় যে প্রথম পালকযুক্ত ডাইনোসরের আবির্ভাব হয়েছিল কোনো কোনো সিলুরোসরিড শাখার প্রাথমিক পর্যায়ে । এদের মধ্যে সবচেয়ে পুরোনো পালকের নমুনা পাওয়া যায় ডিলং-এর জীবাশ্মে; যদিও এদের 'পালক'গুলো ফাঁপা তন্তু ছাড়া কিছুই নয় আর দেহের তাপমাত্রা নিয়ন্ত্রণে সহায়ক হলেও ওড়ার ব্যাপারে এদের কোনো ভূমিকাই ছিল না।
বিচ্ছিন্ন কয়েকটি নমুনা ও ক্ল্যাডিস্টিক্স বিশ্লেষণ থেকে আন্দাজ করা হয় টির‍্যানোসরয়ডিয়া অন্যান্য থেরোপডের থেকে বিবর্তনের ধারায় আলাদা হয়ে গিয়েছিল মধ্য জুরাসিকে, যদিও আজ অবধি আবিষ্কৃত এদের প্রাচীনতম সম্পূর্ণ জীবাশ্মটি ইওটির‍্যানাসের, যারা বেঁচে ছিল তার একটু আগে; ১২.১ থেকে ১২.৭ কোটি বছরের মধ্যে। টির‍্যানোসরাস এবং তার অজস্র জ্ঞাতির কোনোটাই অন্ত্য ক্রিটেশিয়াসের আগে বিবর্তিত হয়নি ।
থেরিজিনোসরয়ডিয়ারা ছিল একমাত্র শাকাহারী থেরোপড । এদের জীবাশ্ম প্রমাণও ১২·৭ থেকে ৬·৫ কোটি বছর আগেকার সময়সীমাকে নির্দেশ করে।
ম্যানির‍্যাপ্টোরানদের অন্তর্গত ছিল ওভির‍্যাপ্টরোসরিয়া ('ডিম-চোর গিরগিটি'), ডাইনোনিকোসরিয়া এবং পাখিরা। এদের সাধারণ বৈশিষ্ট্য হল অগ্রপদের আল্‌না হাড়ে একটা বাঁকানো উপবৃদ্ধি।
ওভির‍্যাপ্টরোসরিয়াদের জীবাশ্ম থেরিজিনোসরয়ডিয়ার সমসাময়িক। এদের দাঁতবিহীন খুলি বিশেষভাবে অভিযোজিত এবং লেজের দৈর্ঘ্য খুব কম ।
প্রাগৈতিহাসিক এভিয়ালাদের অন্তর্ভুক্ত ছিল এভিস অর্থাৎ আধুনিক পাখি ও আর্কিওপ্টেরিক্স এর সাধারণ পূর্বপুরুষ এবং তাদের থেকে বিবর্তিত সকল প্রজাতি, আর এদের চেয়ে একটু আদিম এপিডেন্ড্রোসরাস। পাখিদের জীবাশ্ম ১৫.৪ কোটি বছর আগে শুরু হয়ে ৬.৫ কোটি বছর আগেকার ক্রিটেশিয়াস-প্যালিওজিন অবলুপ্তি ঘটনা পেরিয়ে বর্তমান কাল পর্যন্ত উপস্থিত। চীন থেকে আধুনিক পাখিদের গোষ্ঠী অর্নিথুরার নিকটতর পূর্বপুরুষ কনফুশিয়াসর্নিসের প্রচুর জীবাশ্ম আবিষ্কৃত হয়েছে । অর্নিথুরানদের প্রত্যেকেরই মেরুদণ্ডের শেষে পাইগোস্টাইল নামক একটা অস্থিময় উপবৃদ্ধি থাকে; এই অংশের সাথে লেজের লম্বা পালকগুলো সংযুক্ত থাকে। এই বিষয়ে আরও জানতে দেখুন পাখিদের বিবর্তন।
অর্নিথিস্কিয়া
অর্নিথিস্কিয়ার নামকরণ করা হয়েছিল তাদের শ্রোণীচক্রের সাথে পাখির শ্রোণীচক্রের অঙ্গসংস্থানিক সাদৃশ্যের জন্য, যদিও পাখিরা তাদের থেকে বিবর্তিত হয়নি।
অর্নিথিস্কিয়ানদের মাথার খুলি ও দাঁতের গড়ন তাদের বিবর্তনের প্রথম পর্বেই শাকাহারী আহারের জন্য অভিযোজিত হয়ে গিয়েছিল । উদাহরণস্বরূপ বলা যায়, লেসোথোসরাস একটি প্রাথমিক অর্নিথিস্কিয়ান, কিন্তু এর খুলিতেও পূর্বোক্ত অভিযোজনগুলোর দেখা মেলে; এদের উপরের চোয়াল শক্ত ও নিচের চোয়াল অপেক্ষাকৃত নমনীয়।
অর্নিথিস্কিয়ানদের প্রধান প্রধান ক্লেডগুলো হল বর্মযুক্ত থাইরিওফোরা, বর্মহীন অর্নিথোপোডা এবং শিরস্ত্রাণযুক্ত মার্জিনোসেফালিয়া। এরা প্রত্যেকেই আদি জুরাসিক নাগাদ আবির্ভূত হয়।
থাইরিওফোরা
ত্বকের উপরিভাগে অবস্থিত বর্ম হল থাইরিওফোরানদের মূল শনাক্তকারী বৈশিষ্ট্য । এদের আদিমতম উদাহরণগুলোর মধ্যে একটা হল স্কুটেলোসরাস, যারা অন্যান্য দিক দিয়ে লেসোথোসরাসের অনুরূপ হলেও শুধু বর্মের উপস্থিতির জন্যই আকারে পৃথক হয়ে গিয়েছিল । এদের লেজ ছিল লম্বা আর ইচ্ছেমতো দু'পা বা চার পায় চলার ক্ষমতা ছিল, যে ক্ষমতা বিবর্তনের পরের ধাপে সমস্ত স্টেগোসর ও অ্যাঙ্কিলোসরের দেহে লোপ পায়। এই দু'টো ক্লেড আপাতভাবে একে অপরের থেকে আলাদা দেখতে হলেও প্রকৃতপক্ষে মাথার খুলি ও অবশিষ্ট কঙ্কালের অনেক বৈশিষ্ট্যের দিক দিয়ে সদৃশ ছিল।
স্টেগোসরেরা তাদের পিঠের উপরকার দু'সারি চওড়া পাত আর লেজের আগায় অবস্থিত লম্বা কাঁটার জন্য বিখ্যাত। স্টেগোসরাস বাদে অধিকাংশ স্টেগোসরের কাঁধ থেকেও একজোড়া করে কাঁটা গজাত। এই পাত আর কাঁটা আগেকার বর্মের (স্কুটেলোসরাসের মতো) আঁশ থেকেই উদ্ভূত হয়। সবচেয়ে পুরোনো স্টেগোসরের প্রজাতি হল হুয়ায়াঙ্গোসরাস।
অ্যাঙ্কিলোসরেদের দেহের সুগঠিত ও অত্যন্ত মজবুত বর্ম থেকে সহজেই চেনা যায়। এদের মাথার খুলির হাড়ের ঘনত্ব খুব বেশি হত। বিবর্তনের ধারায় অ্যাঙ্কিলোসরেরা দু'টো ভাগে ভাগ হয়েছিল, নোডোসরিডি ও অ্যাঙ্কিলোসরিডি, যাদের পার্থক্য ছিল মূলতঃ খুলির গড়নে।
অর্নিথোপোডা
হেটারোডন্টোসরিডরা খুব ছোট হত (দৈর্ঘ্য ১ মিটারের কম) আর এদের সময়কাল ছিল আদি থেকে অন্ত্য জুরাসিক। অ্যাব্রিকটোসরাস বাদে প্রত্যেকের উপরের শ্বদন্ত আয়তনে নিচের শ্বদন্তের থেকে ছোট হত। অন্যান্য ডাইনোসরের তুলনায় এদের অগ্রপদ অস্বাভাবিক রকমের লম্বা।
হিপসিলোফোডন্টিডরা ১ থেকে ২ মিটার অবধি লম্বা হত। সাত মহাদেশের প্রতিটিতেই এদের জীবাশ্ম পাওয়া গেছে। এদের সময়কাল মধ্য জুরাসিক থেকে অন্ত্য ক্রিটেশিয়াস। এদের প্রাচীনতম জীবাশ্ম হল চীন থেকে প্রাপ্ত অ্যাজিলিসরাস । এদের উল্লেখযোগ্য বৈশিষ্ট্য হল ছোট আকারের কাঁধের হাড় বা স্ক্যাপুলা এবং কোমরের অস্থিচক্রে একটি নলাকার উপবৃদ্ধি।
ইগুয়ানোডন্টিডরা হল অন্ত্য ক্রিটেশিয়াস স্তর থেকে প্রাপ্ত বিচিত্র কিন্তু জিনগতভাবে নিকটাত্মীয় কয়েকটি প্রজাতির সমষ্টি। এদের বিশেষ বৈশিষ্ট্যের মধ্যে পড়ে একাধিক দাঁত জুড়ে গিয়ে সৃষ্ট যৌগিক দাঁত ও আঙুল যুক্ত হাতের তালু । প্রাচীনতম ইগুয়ানোডন্টিড হল টেনন্টোসরাস। আরও কয়েকটি প্রজাতি হল বিখ্যাত ইগুয়ানোডন, ক্যাম্পটোসরাস এবং মাটাবারাসরাস।
মার্জিনোসেফালিয়া
মার্জিনোসেফালিয়াদের নামকরণ হয়েছে তাদের শিরস্ত্রাণের আকৃতিবিশিষ্ট মাথার খুলির জন্য । এদের দু'টো প্রধান ভাগ হল প্যাকেসেফালোসরিয়া ও সেরাটোপ্‌সিয়া।
প্যাকেসেফালোসরদের কপালের হাড় অত্যন্ত মজবুত ও মোটা হত। আজ অবধি প্রাপ্ত সবচেয়ে পুরোনো প্রজাতিটি হল স্টেনোপেলিক্স, এদের চারণভূমি ছিল আদি ক্রিটেশিয়াসের ইউরোপ।
নকশাদার শিংওয়ালা শিরস্ত্রাণের বিবর্তনের বৈচিত্র্য দেখা যায় নানা প্রকার সেরাটোপ্‌সিয়ানের মধ্যে। প্রোটোসেরাটপ্‌স, ট্রাইসেরাটপ্‌স ও স্টিরাকোসরাস হল এদের মধ্যে সবচেয়ে জানাশোনা নাম। সমস্ত মার্জিনোসেফালিয়ার খুলির পিছন দিকে যে পাতের আকারের উপবৃদ্ধি থাকে তার থেকেই এদের উন্নত কারুকার্যখচিত শিরস্ত্রাণের উদ্ভব হয়েছিল। সেরাটোপ্‌সিয়ার দু'টো ভাগ। পাখির মত চঞ্চুযুক্ত সিটাকোসরাস প্রভৃতি প্রাথমিক নমুনা এবং নিওসেরাটোপ্‌সিয়া।
সেরাটপ্‌সিড ডাইনোসরদের বিবর্তন অনেকাংশে কোনো কোনো স্তন্যপায়ী প্রাণীগোষ্ঠীর বিবর্তনের সাথে তুলনীয়। স্তন্যপায়ীদের কোনো কোনো বিভাগের মতোই এদের বিবর্তন ভূতাত্ত্বিক সময়ের নিরিখে খুব তাড়াতাড়ি হয়েছিল। অপেক্ষাকৃত অল্প সময়ের মধ্যেই এদের দেহের বড় আয়তন, খাদ্যাভ্যাস ও "বিচিত্র শিং জাতীয় অঙ্গের" বৈশিষ্ট্যগুলো আত্মপ্রকাশ করে ।
জারমানো মসকনি
জার্মানো মস্কোনি (১১ নভেম্বর ১৯৩২ – ১ মার্চ ২০১২) ছিলেন একজন ইতালীয় ক্রীড়া লেখক, সংবাদ উপস্থাপক এবং একজন টেলিভিশন ব্যক্তিত্ব ।
ডাইনোসরের বিবর্তন
মার্জিনোসেফালিয়া
ক্রিটেশিয়াস যুগে সেরাটোপ্ ডাইনোসরদের বিবর্তনের একটা সোজাসাপটা ছক হিসেবে সিটাকোসরাস (১২·১-৯·৯ কোটি বছর) থেকে প্রোটোসেরাটপ্‌স (৮·৩ কোটি বছর) থেকে ট্রাইসেরাটপ্‌স (৬·৭ কোটি বছর) ও স্টিরাকোসরাস (৭·২ কোটি বছর)—এই ধারাক্রমের কথা বলা হয়। পাশ থেকে দেখলে সিটাকোসরাস ও স্টিরাকোসরাসের খুলির মধ্যে অনেক তফাৎ চোখে পড়ে, কিন্তু উপর থেকে দেখলে উভয় প্রজাতির খুলিতেই স্পষ্ট পঞ্চভুজাকার বিন্যাস বোঝা যায়।
জারমানো মসকনি
জীবনী
মস্কোনি, যিনি সান বোনিফাসিওতে জন্মগ্রহণ করেছিলেন, ১৯৮০ এর দশক থেকে ২০১২ সালের মার্চের শুরুতে তার মৃত্যু পর্যন্ত ভেরোনার তেলেনুভোতে খেলাধুলার কারণে উত্তর ইতালির একজন সুপরিচিত টেলিভিশন ব্যক্তিত্ব ছিলেন। ১৯৮২ সালে তিনি সাংবাদিকতার যোগ্যতার জন্য সিজার ডি'ওরো আন্তর্জাতিক পুরস্কার পান। মস্কোনি তার অধিক মেজাজ এবং অফ-এয়ার বিভাগে অত্যধিক শপথ এবং নিন্দা করার জন্য তার বেশিরভাগ কুখ্যাতি পেয়েছিলেন। ২০০৫ সালের শেষের দিকে, তিনি একটি বেনামী ইন্টারনেট ভিডিওর বিষয়বস্তু ছিলেন যা তাকে সারা ইতালি এবং বিশ্বজুড়ে পরিচিত করে তোলে। ভিডিওটি তার কিছু অফ-এয়ার ব্লুপারকে দেখায়, বিভিন্ন সমস্যার প্রতি তার ক্রুদ্ধ প্রতিক্রিয়া দেখায় (লোকেরা অপ্রত্যাশিতভাবে স্টুডিওতে প্রবেশ করা, বিভিন্ন গোলমাল, তার প্রাপ্ত নিউজ শীটে অযোগ্য লেখা, বা কেবল তার ল্যাপসাস লিঙ্গুয়া )।
ডাইনোসরের বিবর্তন
জীবাশ্ম প্রমাণ
প্রাথমিক ডাইনোসরদের গোষ্ঠীগুলো ট্রায়াসিক যুগ ধরে নানা শাখায় ভাগ হয়ে গিয়েছিল। তারা বিভিন্ন বাস্তুতন্ত্রগত ধাপে অবস্থানের উপযুক্ত অভিযোজনে অভিযোজিত হয়। ডাইনোসরদের রাজত্বকাল, অর্থাৎ গোটা জুরাসিক ও ক্রিটেশিয়াস যুগে ১ মিটারের বেশি দীর্ঘ স্থলচর প্রাণীদের প্রায় প্রত্যেকটিই ছিল কোনো না কোনো প্রজাতির ডাইনোসর।
জারমানো মসকনি
জীবনী
ভেনেসিয়ান এবং ইতালীয় উভয় ভাষায় এই ধরনের কথোপকথন, ধর্মনিন্দা, অপমান এবং অন্যান্য অভদ্র ভাষার ব্যবহার, সেইসাথে অন্যান্য হাস্যকর অ্যান্টিক্স এই ভিডিওটিকে একটি ভাইরাল ভিডিওতে পরিণত করেছে৷ খুব দ্রুত, মস্কোনি নিয়ে আলোচনা করা অনেক ইন্টারনেট ফোরাম, সেইসাথে ইতালি এবং অন্যান্য দেশে ফ্যান ক্লাব এবং মস্কোনির ভয়েস সমন্বিত কমিক কার্টুন উপস্থিত হয়েছিল। স্থানীয় ঐতিহ্য এবং উপভাষাগুলির সাথে গভীরভাবে জড়িত ইতালির বিভিন্ন অঞ্চলে (উত্তর-পূর্ব যেখানে মস্কোনি থাকতেন সহ) একটি সাধারণ বৈশিষ্ট্য হওয়া সত্ত্বেও, এটি এখনও আনুষ্ঠানিক (অর্থাৎ টেলিভিশন) সেটিংসে ভ্রুকুটি করা হয়। এই কারণে, মস্কোনি এই খ্যাতি গ্রহণ করেননি, ভিডিও সম্পর্কিত প্রতিটি সাক্ষাৎকার বা প্রস্তাব প্রত্যাখ্যান করেছিলেন।
ডাইনোসরের বিবর্তন
জীবাশ্ম প্রমাণ
জীবাশ্ম প্রমাণের বৈশিষ্ট্য ও গুণাগুণ বিচারের একটা স্বীকৃত পদ্ধতি হল প্রাপ্ত নমুনার বয়স নির্ণয় করে তার বিভিন্ন বৈশিষ্ট্য ইতোমধ্যেই আবিষ্কৃত অন্যান্য নমুনার সাথে তুলনা করা। এইভাবে সংশ্লিষ্ট ক্ল্যাডোগ্রামে নতুন নমুনার যথার্থ অবস্থান চিহ্নিত করা যায় । অর্নিথিস্কিয়া, সরিস্কিয়া ও তাদের শাখাগুলোর মধ্যে নিকট যোগসূত্র খঁজে পাওয়া গেছে। কোনো কোনো ক্ষেত্রে বয়সের ও বিবর্তনের ধারার বিচারে অনেক দূরবর্তী কিছু ডাইনোসর প্রজাতির একই রকম অভিযোজন দেখা যায়, যেমন- সিলোফাইসিড এবং সেরাটোসরিয়া জাত দু'টোর দেহের আকারে অনেক মিল, যদিও সিলোফাইসিডরা অনেক আগে বিবর্তিত হয়েছিল। এই ঘটনার সম্ভাব্য ব্যাখ্যা হতে পারে অভিসারী অভিযোজন, অর্থাৎ ঘটনাচক্রে বা কোনো বিশেষ প্রয়োজনে সিলোফাইসিড ও সেরাটোসরেরা একই রকম আকৃতি লাভ করেছিল। অবশ্য অন্য আর একটা সম্ভাবনাও সমান সত্যিː হয়তো সেরাটোসরেরা প্রাপ্ত জীবাশ্ম নমুনাগুলোর চেয়ে অনেক পুরোনো জাত; শুধু তাদের পুরোনো জীবাশ্মের কোনো নিদর্শন এখনও পাওয়া যায়নি।
অধিকাংশ ডাইনোসর জীবাশ্ম পাওয়া গেছে নরিয়ান-সিনেমুরিয়ান, কিমেরিজিয়ান-টিথোনিয়ান এবং কাম্পানিয়ান-মাস্ট্রিক্টিয়ান অধোযুগ থেকে। যদিও অন্তর্বর্তী ব্যবধানের সময় থেকেও যথেষ্ট সংখ্যক নমুনা পাওয়া যায়। এ' থেকে বোঝা যায় ঐ ব্যবধানগুলোয় ডাইনোসরেদের প্রকরণ ও বিবর্তনের ধারা অব্যাহত ছিল।
জারমানো মসকনি
জীবনী
ফেব্রুয়ারী ২০০৫ পর্যন্ত, মস্কোনি হেলাস ভেরোনা ফুটবল ক্লাবের কর্মীদের একজন সদস্য হিসাবে কাজ করেছিলেন, কিন্তু পরবর্তীতে তিনি একই বছরের আগস্টে এই পদটি ছেড়ে দেন।
ডাইনোসরের বিবর্তন
জীবাশ্ম প্রমাণ
জীবাশ্ম স্তরসমূহের মধ্যবর্তী উল্লিখিত ব্যবধানগুলি অনেক জাতের ডাইনোসরের বিবর্তনের পূর্ণাঙ্গ ইতিহাস নির্ধারণে বাধার সৃষ্টি করে। ১৯৯৭ খ্রিষ্টাব্দ পর্যন্ত নথিভুক্ত ডাইনোসরদের বিভিন্ন শাখার জীবাশ্মে এই ধরনের ব্যবধানের ব্যাপ্তি আড়াই কোটি বছর (লেসোথোসরাস, জেনাসরিয়া, হ্যাড্রোসরয়ডিয়া, সরোপোডা, নিওসেরাটোপসিয়া, সিলুরোসরিয়া) থেকে সাড়ে আট কোটি বছর (কার্কারোডন্টোসরিডি)। ডাইনোসরদের বিবর্তন প্রথমে ছোট আকারের প্রজাতি থেকে শুরু হয়েছিল। ছোট প্রাণীদের দেহাবশেষের জীবাশ্মীভবন অপেক্ষাকৃত বিরল বলে অনেক জাতের প্রাথমিক ইতিহাসের প্রত্যক্ষ প্রমাণ লোপ পেয়েছে বলে ধারণা করা হয়। অবশ্য কার্কারোডন্টোসরিডি এবং অ্যাবেলিসরিডি প্রভৃতি কোনো কোনো শাখায় যথেষ্ট নিদর্শনের অভাব অন্য ব্যাখ্যা দাবি করে, কারণ এদের জীবাশ্মের বিভিন্ন স্তরের ব্যবধান এমন কিছু সময়কালের মধ্য দিয়ে বিস্তৃত যখন অন্যান্য জাতের অনেক নমুনার জীবাশ্মীভবন ঘটেছে।
জারমানো মসকনি
জীবনী
মস্কোনি দীর্ঘ অসুস্থতার পর ৭৯ বছর বয়সে ১ মার্চ, ২০১২ তারিখে ভেরোনায় মারা যান। থাম্ব|263x263পিক্সেল| জার্মানো মস্কোনির সমাধি দুই দিন পর ৩ মার্চ ২০১২ তারিখে তাকে দাফন করা হয়।
ডাইনোসরের বিবর্তন
দেহের আয়তন
বিবর্তনের ক্ষেত্রে দেহের আয়তন গুরুত্বপূর্ণ কারণ এর সাথে প্রাণীর বিপাক, খাদ্যাভ্যাস, জীবনযাত্রার ধরন, ভৌগোলিক বিস্তার ও প্রজাতি বিলুপ্তির হার প্রভৃতি বিষয়গুলো জড়িত থাকে । মোটামুটিভাবে ডাইনোসরদের ভর বাসস্থান নির্বিশেষে সমগ্র মধ্যজীব মহাযুগ ধরে ১ থেকে ১০ টনের মধ্যে ছিল। তবে বেশ কিছু ক্লেডের সদস্যদের ক্রমবর্ধমান আয়তনের প্রতি বিবর্তনীয় ঝোঁক দেখা যায়, যেমন- থাইরিওফোরা, অর্নিথোপোডা, প্যাকেসেফালোসরিয়া, সেরাটোপসিয়া, সরোপডোমর্ফা এবং প্রাথমিক থেরোপোডা। কোনো কোনো ধারায় আয়তনের উল্লেখযোগ্য হ্রাসও লক্ষ্য করা যায়, তবে এই প্রবণতা অপেক্ষাকৃত বিরল। আয়তন হ্রাসের সবচেয়ে চিত্তাকর্ষক উদাহরণ হল ম্যানির‍্যাপ্টোরা বর্গ থেকে পাখিদের উদ্ভব; আর্কিওপ্টেরিক্সের ভর ছিল ১০ কিগ্রা-এর কম, আর কনফুশিয়াসর্নিস ও সিনর্নিস প্রভৃতি পরবর্তী পাখিরা ছিল শালিক থেকে পায়রার আয়তনবিশিষ্ট। ওড়ার ক্ষেত্রে সুবিধে পাওয়ার জন্য আয়তনের এই হ্রাসের প্রয়োজন হয়।
অঙ্গ সঞ্চালন
প্রথম ডাইনোসর ছিল দ্বিপদ। পরবর্তীকালে চার বার ডাইনোসরদের মধ্যে চতুষ্পদ দেহগঠনের আবির্ভাব হয়— ইউঅর্নিথোপোডা, সেরাটোপসিয়া, থাইরিওফোরা ও সরোপডোমর্ফা— এই চারটি ক্লেডের বিবর্তনের সময়। প্রত্যেক বারই এই ঘটনা সংশ্লিষ্ট প্রজাতির দেহের ক্রমবর্ধমান আয়তনের ফলে ঘটেছিল, আর প্রত্যেক বারই এই পরিবর্তন ছিল একমুখী, অর্থাৎ কোনো চতুষ্পদ ডাইনোসর থেকে কখনও আবার দ্বিপদ প্রজাতির বিবর্তন হয়নি।
ডাইনোসরদের মধ্যে অগ্রপদ বা হাতের তৃতীয়, চতুর্থ ও পঞ্চম আঙুলের আয়তন হ্রাস ও অবলুপ্তির একটা পরিষ্কার প্রবণতা দেখা যায়। ডাইনোসর হাতের প্রধান কাজ ছিল ভারী কিছু স্থানান্তর নয়, বরং আংশিকভাবে নমনীয় বুড়ো আঙুলের সাহায্যে কোনো কিছু আঁকড়ে ধরা। আঙুলের অবলুপ্তি বিশেষত টির‍্যানোসরিডদের একটা মূল বৈশিষ্ট্য বলা যায়; এদের বিসদৃশ্য রকমের খুদে হাতে মাত্র দু'টো করে নড়তে সক্ষম আঙুল থাকত।
খাদ্যের উৎসের প্রভাব
প্রথম ডাইনোসর ছিল মাংসাশী। বিবর্তনের ধারায় তিন বার ডাইনোসরদের মধ্যে নিরামিষ আহারের আবির্ভাব ঘটে— অর্নিথিস্কিয়া, সরোপডোমর্ফা এবং থেরিজিনোসরিডদের বিবর্তনের সময়। পরবর্তীকালে থেরিজিনোসরেদের মধ্যে শাকাহারী ও মাংসাশী— উভয় প্রকার প্রজাতিরই দেখা মিলেছে, কিন্তু অর্নিথিস্কিয়া আর সরোপডদের নিরামিষ আহারের অভ্যাস কখনও পাল্টায়নি ।
গাছ আর শাকাহারী ডাইনোসরদের সমসাময়িক বিবর্তন ও কার্যকারণ সম্পর্কটি এখনও প্রবল বিতর্কের উৎস। অন্ত্য ট্রায়াসিকে প্রোসরোপডদের আবির্ভাবের সাথে তৎকালীন উদ্ভিদকুলের সম্ভাব্য বিপর্যয় অথবা বহুমুখী বিবর্তনের যোগসূত্র স্থাপন করার চেষ্টা চলছে। ক্রিটেশিয়াস যুগে সেরাটোপসিড, ইগুয়ানোডন্ট এবং হ্যাড্রোসরিডদের আবির্ভাবের ফলেই গুপ্তবীজী উদ্ভিদদের বিবর্তনীয় বিকিরণ হয়েছিল (অর্থাৎ গাছের পাতা-খেকো ডাইনোসরদের থেকে বাঁচতে তারা আলাদা আলাদাভাবে অভিযোজিত হয়ে আলাদা আলাদা প্রজাতিতে ভাগ হয়ে গিয়েছিল) বলে ধারণা করা হয়। দুর্ভাগ্যের বিষয় ডাইনোসরদের খাদ্যের ব্যাপারে পছন্দ-অপছন্দের কোনো প্রত্যক্ষ প্রমাণ নেই, শুধুমাত্র চিবানোর ধরন এবং গ্যাস্ট্রোলিথ বা গিলে ফেলা খাবার থেঁতো করার জন্য পাকস্থলির ভিতরকার পাথরের নিদর্শন ছাড়া।
জীবভূগোল
প্যাঞ্জিয়া অতিমহাদেশ ভাঙতে শুরু করার আগে ডাইনোসরদের বৈচিত্র্য অপেক্ষাকৃত কম থাকলেও ক্রিটেশিয়াসের শেষভাগে প্যাঞ্জিয়া ভেঙে যাওয়ার পর তারা নানা ভাগে ভাগ হয়ে যায়। একটি সাধারণ প্রজাতির বাসস্থানের মাঝে ভৌগোলিক কোনো প্রতিবন্ধকতা তৈরি হলে সেই বাধার দু'পাশে প্রজাতিটির সদস্যদের ভিন্ন প্রকার অভিযোজন হয়ে ভিন্ন ভিন্ন প্রজাতির উদ্ভবের প্রক্রিয়াকেই জীবভূগোল বলে। ডাইনোসর বিবর্তনের ক্ষেত্রে জীবভূগোলের প্রয়োগ এখনও পর্যন্ত সীমিত আছে, কারণ উত্তর আমেরিকার পূর্বভাগ, মাদাগাস্কার, ভারত, অ্যান্টার্কটিকা ও অস্ট্রেলিয়া থেকে যথেষ্ট জীবাশ্ম প্রমাণ সংগ্রহ করা হয়নি। ডাইনোসরের বিবর্তনে জীবভৌগোলিক প্রভাব সম্পর্কে দ্ব্যর্থহীন প্রমাণ এখনও পাওয়া যায়নি, কিন্তু কোনো কোনো গবেষক বিভিন্ন ডাইনোসর পরিবারের উৎপত্তিস্থল চিহ্নিত করেছেন, তাদের পরিযানের একাধিক রাস্তা এবং বিভিন্ন প্রজাতির ভৌগোলিক বিচ্ছিন্নতার সময়সীমা নির্ধারণ করেছেন।
জীবভৌগোলিক প্রক্রিয়ার উদাহরণস্বরূপ দক্ষিণ আমেরিকা এবং গন্ডোয়ানার অন্যত্র প্রাপ্ত অ্যাবেলিসরিডদের কথা বলা যায়।
ডাইনোসরদের নানা বিভাগের পারস্পরিক সম্পর্ক পর্যালোচনা করলে পৃথিবীর এক অঞ্চল থেকে অন্য অঞ্চলে তাদের স্থানান্তরের অনেক নিদর্শনের উপস্থিতি টের পাওয়া যায়। টেটানিউরান থেরোপডরা উত্তর আমেরিকা, এশিয়া, দক্ষিণ আমেরিকা, আফ্রিকা ও আন্টার্কটিকার বিশাল অঞ্চল জুড়ে বিচরণ করত। প্যাকেসেফালোসর এবং সেরাটোপসিয়ানরা বেরিঙ্গা অঞ্চলে বহুসংখ্যক দ্বিমুখী বিভাজনের প্রমাণ দেয়।
অবলুপ্তি
৬·৬ কোটি বছর আগে ক্রিটেশিয়াস যুগের শেষভাগে সংঘটিত ক্রিটেশিয়াস-প্যালিওজিন অবলুপ্তি ঘটনা অধিকাংশ ডাইনোসরের বিলুপ্তি ঘটায়। কেবল যে শাখাটি থেকে ইতোমধ্যেই প্রথম পাখিদের বিবর্তন হয়েছিল তারা আজ পর্যন্ত টিকে আছে।
মহাবলীপুরম
মহাবলীপুরম, বা স্থানীয় উচ্চারণে মামল্লপুরম, দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। খ্রিস্টীয় সপ্তম এবং অষ্টম শতাব্দীতে নির্মিত হিন্দু মন্দির "মহাবলীপুরম স্মারকের" জন্য এটি ইউনেস্কো বিশ্ব ঐতিহ্যবাহী স্থানের তালিকাভুক্ত। ভারতের অন্যতম পর্যটন স্থান গুলির মধ্যে এটি একটি।
পল্লব সাম্রাজ্যের সময়কালীন রাজ্যের দুটি বড় বন্দর শহরের মধ্যে একটি ছিল মহাবলীপুরম। তৎকালীন পল্লব রাজা প্রথম নরসিংহবর্মণের আরেক নাম ছিল মহাবলী তার নাম অনুসারেই শহরটির নাম রাখা হয়েছিল। অর্থনৈতিক উন্নতির সাথে সাথে শহরটি বহু রাজপ্রাসাদ ও রাজকীর্তির আঁতুড়ঘরে পরিণত হয়। এখানে রয়েছে ওই সময়কালে পাথর কেটে তৈরি করা বহু নিদর্শন। খ্রিস্টীয় সপ্তম অষ্টম শতাব্দীতে নির্মিত কিছু কীর্তি হলো: রথাদি (রথের আকৃতিতে নির্মিত মন্দির), মণ্ডপাদি (গুহাকৃতি উপাসনা স্থল), বৃহৎ আকৃতির গুহাচিত্র ও গিরিগাত্রচিত্র, গঙ্গাবতরণ শিলাচিত্র এবং শিবের নামে উৎসর্গীকৃত মহাবলীপুরম তটমন্দির৷ তবে আধুনিক নগর পরিকল্পনা ১৮২৭ খ্রিস্টাব্দের আশেপাশে ব্রিটিশদের দ্বারা তৈরি৷
২০০১ খ্রিস্টাব্দে ভারতের জনগণনা অনুসারে মহাবলীপুরমের মোট জনসংখ্যা ছিলো ১২,৩৪৫ জন৷
নাম
মহাবলীপুরম অন্যান্য আরো অনেক নামে পরিচিত যেমন মামল্লপুরম ও মামল্লপাটনা৷ "মহাবলীপুরম" শব্দের আক্ষরিক অর্থ 'অধিক বলধারী ব্যক্তির আবাসস্থল'৷ বিদেশি নাবিকদের কাছে মহাবলীপুরমের আরেকটি পরিচিত নাম ছিল, মার্কো পোলোর সময় কালে এটি "সেভেন প্যাগোডা" বা সপ্তমন্দির নামে তরিচিত ছিলো৷ এই সপ্তমন্দির প্রাঙ্গণের মধ্যে অক্ষত করেছে একমাত্র তটমন্দিরটি৷
ইতিহাস
মহাবলীপুরমের অবস্থিত মন্দির, পাথুরে বহিরাবরণ এবং গুহাগুলিতে সুন্দর শিল্পের মাধ্যমে ফুটিয়ে তোলা হয়েছে মহাভারত ও বিভিন্ন হিন্দু ধারার গল্পগুলিকে। পল্লব রাজা নরসিংহবর্মণ এবং তার উত্তরাধিকারী রাজসিংহবর্মণের সময়কালে এই কারুশিল্প গুলির সিংহভাগ তৈরি করা হয়েছিল। শিলাখণ্ড এবং মাপে মাপে আটকে দেওয়ার পদ্ধতি প্রয়োগ করা হয়েছিল। প্রথম নরসিংহবর্মণ খ্রিস্টীয় সপ্তম শতাব্দীতে মহাবলীপুরম নগরীর পত্তন ঘটান। রথ আকৃতির ও মন্ডপ আকৃতির মন্দির গুলি গ্রানাইট শিলা থেকে তৈরি। আবার তট মন্দিরটি আরো ৫০ বছর পর অতিরিক্ত পাথরের টুকরো দিয়ে নির্মাণ করা হয়েছিল। তট মন্দিরটির মধ্যে রয়েছে ১০০ ফুট লম্বা ৪৫ ফুট উঁচু গ্রানাইট পাথরের কারুকার্য।
পরিবহন
এমটিসি এবং টিএনএসটিসি-এর ভিল্লুপুরম বিভাগ মহাবলুপুরমের সাথে অন্যান্য শহরগুলির বাস পরিবহন পর্যালোচনার দায়িত্বে রয়েছে৷ এমটিসি বাস পরিষেবার ক্ষেত্রে চেন্নাইয়ের বিভিন্ন স্থান থেকে বাতানুকুল বাসের ব্যবস্থা রয়েছে৷ এটি চেন্নাই শহর থেকে ৫৬ কিলোমিটার দক্ষিণে অবস্থিত৷
মহাবলীপুরম থেকে সরাসরি বাস পরিষেবা রয়েছে তাম্বরম, আদিয়ার, কোয়মবেড়ু, ব্রডওয়ে, বেলাচেরি, ত্যাগরায়নগর, কাঞ্চীপুরম অবধি৷
জলবায়ু
মহাবলীপুরমে ক্রান্তীয় সাভানা প্রকৃৃৃতির জলবায়ু দেখা যায়৷
স্থাপত্য ও দর্শনীয় স্থান
এখানে রয়েছে চল্লিশটি প্রাচীন স্মারক এবং হিন্দু মন্দির। এরমধ্যে অর্জুনের প্রায়শ্চিত্তে গঙ্গাবতরণ বিশ্বের অন্যতম বৃহত্তর অনাবৃত শিলা কারুকার্যগুলির একটি। এই স্থানে রয়েছে বিভিন্ন শ্রেণীর স্মারক যথা: ৬৩০ থেকে ৬৬৮ খ্রিস্টাব্দের মধ্যে নির্মিত রথ মন্দির, ৬৯৫ থেকে ৭২২ খ্রিস্টাব্দের মধ্যে নির্মিত মহাভারতের গল্প, শাক্তধর্ম, বৈষ্ণবধর্ম, শৈবধর্ম প্রভৃতির ওপর বর্ণিত বিভিন্ন কারুকার্য সংবলিত মন্ডপ মন্দির। এছাড়াও রয়েছে ষষ্ঠ শতাব্দীর ও তারও প্রাচীন গুহালেখের নিদর্শন। গুহা মন্দির এবং একশিলা মন্দিরগুলি পল্লব রাজাদের সময়কালে নির্মিত। ভারতীয় পুরাতত্ত্ব সর্বেক্ষণ বিভাগ এই ঐতিহাসিক বস্তুসমষ্টির রক্ষণাবেক্ষণের দায়িত্বে রয়েছে।
কিছু গুরুত্বপূর্ণ নিদর্শন হল:
মোদি-চিনফিং সাক্ষাৎকার
২০১৯ শের ১২ই অক্টোবর ভারতের প্রধানমন্ত্রী নরেন্দ্র মোদি ও চীনের প্রধানমন্ত্রী শি চিনফিং মহাবলীপুরমে একটি আনুষ্ঠানিক সাক্ষাৎকার করেন৷ তারা একসঙ্গে গঙ্গাবতরণ, পঞ্চরথ, তটমন্দির প্রভৃতি দেখেন ও সেই সকল ব্যাখ্যা করেন৷ পরে তারা কৃষ্ণের মাখন নাড়ুর নীচে একটি ছবি তোলেন৷
২০২২ এএফসি মহিলা এশিয়ান কাপ ফাইনাল
২০২২ এএফসি মহিলা এশিয়ান কাপ ফাইনাল ছিল ২০২২ এএফসি মহিলা এশিয়ান কাপ প্রতিযোগিতার বিজয়ী নির্ধারক ম্যাচ, যা ৬ ফেব্রুয়ারি ২০২২ সালে গণচীন ও দক্ষিণ কোরিয়ার মধ্যে অনুষ্ঠিত হয়। এটি ছিল এএফসি মহিলা এশিয়ান কাপের ২০তম ফাইনাল খেলা। এটি ভারতের নবি মুম্বই শহরের ডিওয়াই পাতিল স্টেডিয়ামে অনুষ্ঠিত হয়।
শ্রীদেবী উন্নি
শ্রীদেবী উন্নি একজন মোহিনীয়াট্টম নৃত্যশিল্পী এবং ভারতীয় চলচ্চিত্র অভিনেত্রী যিনি মালয়ালম চলচ্চিত্র এবং টিভি ধারাবাহিকে তার কাজের জন্য সবচেয়ে বেশি পরিচিত। তিনি মনীষা উন্নির মা।
প্রাথমিক জীবন
কেরলের কালিকটের একটি ঐতিহ্যবাহী নায়ার পরিবারে শ্রীদেবীর জন্ম হয়েছিল। যখন কেরালার নিজস্ব নৃত্যরূপ মোহিনীয়াট্টম ঔপনিবেশিক শাসনের সময় নিষেধাজ্ঞার পরে পুনর্জাগরণের মধ্য দিয়ে চলেছিল, তখন তরুণী শ্রীদেবী তাঁর নাচের দক্ষতা বাড়িয়ে তুলেছিলেন। মোহিনীয়াট্টম সম্পাদন ও প্রচারের জন্য শ্রীদেবীর অক্লান্ত প্রচেষ্টা সম্ভবত প্রতিকূলতার সাথে লড়াই করার জন্য তাঁর ক্ষমতার প্রথম দিকের লক্ষণ ছিল।
কর্মজীবন
নারীদের স্বাধীন জীবনযাপনের জন্য তিনি একটি স্ক্রীন-মুদ্রণ ব্যবসা প্রতিষ্ঠা করেছিলেন এবং পরবর্তীকালে তিনি চামড়ার তৈরি টাকার ব্যাগ (ওয়ালেট) বিপণন শুরু করেছিলেন এবং শেষ পর্যন্ত চামড়াজাত পণ্য প্রস্তুত করতে সাফল্যলাভ করেন। কন্যা মনীষার মর্মান্তিক মৃত্যু সত্ত্বেও, গৌরবের শীর্ষে থাকা এই খ্যাতনামা অভিনেত্রী, শ্রীদেবী মোহিনীনৃত্যোৎসবে নৃত্য উৎসব সহ বহু সাংস্কৃতিক অনুষ্ঠানের আয়োজন করে কৃতিত্বের উচ্চতায় পৌঁছেছিলেন। তিনি যে পুরস্কারগুলি পেয়েছিলেন তার মধ্যে রয়েছে কর্ণাটক ও কেরালার কলাশ্রী পুরস্কার, দ্য ওম্যান অফ অব সাবস্টেন্স পুরস্কার (২০১৩), মোহিনীয়াট্টমে অবদানের জন্য আজীবন অবদান পুরস্কার (২০১৩) মহারাজা স্বাতিতিরুনাল এক্সেলেন্সি পুরস্কার (২০১৭)।
বহিঃসংযোগ
Sreedevi Unni
হাজীপুর ইউনিয়ন, মাগুরা সদর
হাজীপুর ইউনিয়ন বাংলাদেশের মাগুরা জেলার একটি প্রশাসনিক এলাকা।
অবস্থান ও আয়তন
হাজীপুর ইউনিয়ন খুলনা বিভাগের মাগুরা জেলার সদর উপজেলার অন্তর্গত। এটি মাগুরা-ঝিনাইদহ মহাসড়কের ৬ কিলোমিটার পুর্ব দিকে অবস্থিত। এর পূর্বে আঠারখাদা ইউনিয়ন, পশ্চিমে হরিশংকরপুর ইউনিয়ন, উত্তরে শ্রীকোল ইউনিয়ন, দক্ষিণে নবগঙ্গা নদী ও হাজরাপুর ইউনিয়ন। এই ইউনিয়নের আয়তন ১৪ বর্গ কিলোমিটার।
ইতিহাস
বর্তমান ইউনিয়ন ভবনটির স্থাপন কাল ২০০১ সাল।
প্রশাসনিক বিন্যাস
২০১১ সালের আদম শুমারি অনুযায়ী এখানকার লোকসংখ্যা প্রায় ২৯,২৯১ জন। হাজিপুর ইউনিয়নে মৌজার সংখ্যা- ১৯টি এবং মোট গ্রাম সংখ্যা ২১টি। গ্রামের নাম সমূহঃ-
শিক্ষা
২০০১ এর শিক্ষা জরীপ অনুযায়ী এখানে শিক্ষার হার – ৪৯%।
যোগাযোগ
মাগুরা-ঝিনাইদহ মহাসড়কের মাগুরা শহরের ভায়না বাস স্ট্যান্ড থেকে হাজীপুর ইউনিয়নের দুরুত্ব ৬ কিলোমিটার দূরে বিশ্বরোড সংলগ্ন ইছাখাদা পুরাতন বাজারে ইউনিয়ন কমপ্লেক্স ভবন টি অবস্থিত। মাগুরা জেলা শহর থেকে হাজীপুর যাতায়াতের মাধ্যম রয়েছে বাস, অটো রিক্সা,সিএসজি,মটর চালিত ভ্যান ইত্যাদি।
সোনারচর বন্যপ্রাণী অভয়ারণ্য
শকুনের নিরাপদ এলাকা
শকুনের নিরাপদ এলাকা-২ তফসিল অনুসারে সোনারচর বন্যপ্রাণ অভয়ারণ্য শকুনের জন্য নিরাপদ বলে ঘোষিত।
শশাঙ্ক ভেয়াস
শশাঙ্ক ভেয়াস (शशांक व्यास) হলেন একজন ভারতীয় টেলিভিশন ও চলচ্চিত্র অভিনেতা এবং মডেল। তিনি কালারসে প্রচারিত নাটক বালিকা বধুতে জগদীশ নামক চরিত্রে অভিনয় করে অধিক পরিচিতি লাভ করেন। তিনি স্টার প্লাসে প্রচারিত নাটক জানা না দিল সে দূর নাটকে রাভিশ ভাশিশ্ত চরিত্রে অভিনয় করেছেন।
প্রথম জীবন
শশাঙ্ক ১৯৮৬ সালের ৩০শে নভেম্বর ভারতের মধ্যপ্রদেশের উজ্জয়িনীতে জন্মগ্রহণ করেন। তিনি স্নাতকত্ব লাভ করার পর এমবিএ-এর ভর্তি পরীক্ষার জন্য পড়াশুনা করেন। কিন্তু তিনি পরে অভিনয় জগতের দিকে চলে আসেন।
কর্মজীবন
শশাঙ্ক টেলিভিশন অভিনেতার পাশাপাশি একজন বলিউড অভিনেতা। তিনি কালার্সে প্রচারিত নাটক বালিকা বধুতে জগদীশ/ জাগ্যা নামক চরিত্রে অভিনয়ের মাধ্যমে ছোট পর্দায় অভিষেক করেন। বালিকা বধুতে প্রায় ৫ বছর অভিনয় করার পর তিনি সেট নাটকটি ছেড়ে দেন। ২০১০ সালে তিনি বলিউড হিন্দি চলচ্চিত্র তিস মার খানে একটি ছোট চরিত্রে অভিনয় করেন।
ভিভি পুরাম ফুড স্ট্রিট
থাম্ব|200x200পিক্সেল|ভিভি পুরাম ফুড স্ট্রিট ভিভি পুরাম ফুড স্ট্রিট বা বিশ্বেশ্বর পুরাম ফুড স্ট্রিট হল বেঙ্গালুরুর বাসাভানাগুড়ির বিশ্বেশ্বরপুরায় অবস্থিত একটি ফুড স্ট্রিট। সজ্জন রাও সার্কেলের কাছে অবস্থিত এই ফুড স্ট্রিটে ১৫০ মিটারেরও কম জায়গায় ২০টিরও বেশি খাবারের স্টল রয়েছে যেখানে বিভিন্ন ধরনের পথখাবার, মিষ্টি, দক্ষিণ ভারতীয়, উত্তর ভারতীয় এবং চৈনিক খাবার পরিবেশন করা হয়। কন্নড় ভাষায় একে থিন্ডি বিড়ি এবং হিন্দিতে খাউ গালি বলা হয়, বেঙ্গালুরুর লোকজন ফুড স্ট্রিটকে ধর্মের মর্যাদায় দেখে বলে জানা যায়। রাস্তাটি সাধারণত সন্ধ্যা ছয়টার পরে ব্যস্ত হয়ে পড়ে।
ফুড স্ট্রিটটিতে প্রতি বছর ডিসেম্বর/জানুয়ারি মাসে শীতের মাসগুলিতে "আভারেকাই মেলা" আয়োজন করা হউ, যখন আভারেকাই (হায়াসিন্থ বিন) - উভয়ই হিথকাবেল (খোসা ছাড়ানো মটরশুটি) এবং আভারেবেলে (খোসা ছাড়ানো মটরশুটি) ব্যবহার করে বিভিন্ন ধরনের খাবার তৈরি করা হয়। আভারেকই কৃষকদের উৎপাদিত পণ্য বিক্রির প্রয়াস হিসেবে শুরু হওয়া উৎসবটি কয়েক বছর ধরে জনপ্রিয় হয়ে ওঠে ১০০০ জনেরও বেশি। উৎসবের প্রতিটি দিনে কৃষকদের কাছ থেকে সরাসরি কেনা হয় কেজি আভারেকই।
তারকনাথ দাস
জন্ম ও শিক্ষাজীবন
তারকনাথ দাসের জন্ম চব্বিশ পরগনার মাঝিপাড়ায়। তার পিতার নাম কালীমোহন দাস। তিনি স্কুলের ছাত্র থাকা অবস্থায় রাজনৈতিক কাজের সাথে যুক্ত হন। ১৯০১ সালে কলকাতার আর্য মিশন ইন্সটিটিউশন থেকে এন্ট্রান্স পাস করে কিছুদিন কলেজে পড়েন। ছাত্রাবস্থায় উত্তর ভারতে বৈপ্লবিক রাজনীতি প্রচারকালে পুলিসের নজরে আসেন।
বিদেশে বৈপ্লবিক কার্যকলাপ
গ্রেপ্তার হওয়ার আগেই ১৯০৫ সালে জাপান ও পরের বছর আমেরিকা চলে যান। আমেরিকায় ফ্রি হিন্দুস্থান পত্রিকার মাধ্যমে প্রবাসী ভারতীয় বিপ্লবী ও গদর পার্টি কর্মী সাথে যোগাযোগের চেষ্টা করতে থাকেন। ১৯১১ সালে ওয়াশিংটন বিশ্ববিদ্যালয় থেকে এম.এ পাশ করে কাজে যোগদান করেন এবং ১৯১৬ সালে বার্লিন কমিটি র প্রতিনিধি হিসেবে চীনে যাত্রা। আমেরিকায় ভারতীয় বৈপ্লবিক কার্যকলাপের জন্যে তার ২২ মাস জেল হয়। বৈপ্লবিক কাজের পাশাপাশি পড়াশোনা করেছেন। জর্জ টাউন বিশ্ববিদ্যালয় থেকে 'আন্তর্জাতিক সম্পর্ক ও আন্তর্জাতিক আইন' বিষয়ে পি এইচ ডি ডিগ্রী পান ১৯২৪ খ্রিষ্টাব্দে।
তারকনাথ দাস ফাউন্ডেশন
তারকনাথ দাস ১৯২৪ খ্রিস্টাব্দে পিএইচডি ডিগ্রি লাভের পর নিউইয়র্ক বিশ্ববিদ্যালয়ে অধ্যাপনা করেছেন। মার্কিন মহিলা মেরি কিটিং মোর্সকে বিবাহ করেন। তবে ১৯২৫-৩৪ খ্রিস্টাব্দে ইউরোপে বসবাসকালে ভারতীয় ছাত্রদের বিজ্ঞানে  উচ্চশিক্ষার সুযোগসুবিধা প্রদানের উদ্দেশ্যে নিজের চেষ্টায় গড়ে তোলেন ইন্ডিয়া ইনস্টিটিউট। আর এই উদ্দেশ্যেই উদ্ভব হয় তারকনাথ দাস ফাউন্ডেশন। ১৯৩৫ খ্রিস্টাব্দে ফাউন্ডেশনটি মার্কিন যুক্তরাষ্ট্রে রেজিস্ট্রিকৃত হয়। ১৯৫০ খ্রিস্টাব্দে কলকাতাতেও এর একটি শাখা রেজিস্ট্রি হয়।
মৃত্যু
তিনি ২২ ডিসেম্বর, ১৯৫৮ সালে নিউইয়র্কে মারা যান।
লর্ড র‍্যান্ডাল
“লর্ড র‍্যান্ডাল” (Lord Randall বা Lord Randal; রাউড ১০, চাইল্ড ১২) হলো একটি ইঙ্গ-স্কটিশ গীতিকবিতা। এই কবিতায় তরুণ লর্ড ও তার মায়ের কথোপকথন রয়েছে। ডেনিশ, জার্মান, হাঙ্গেরীয়, আইরিশ, সুইডীয় ও সোর্বীয় প্রভৃতি ইউরোপীয় ভাষায় অনুরূপ গীতিকবিতা দেখা যায়। ইতালীয় ভাষায় কবিতাটি “লাভেলেনাতো” (“বিষাক্ত মানব”) বা “ইল তেস্তামেন্তো দেল’আভেলেনাতো” (“বিষাক্ত মানবের ইচ্ছা”) শিরোনামে পরিচিত। এখন পর্যন্ত জানা সবচেয়ে পুরনো সংস্করণটি ক্যামিলো ইল বিয়ানচিনো কর্তৃক ভেরোনার প্রেক্ষাপটে লিখিত।
সারাংশ
লর্ড র‍্যান্ডাল তার প্রেমিকার সাথে সাক্ষাৎ করে মায়ের কাছে ফিরে আসে। র‍্যান্ডাল তার মাকে জানায় তার প্রেমিকা তাকে মাগুর মাছ খেতে দেয় এবং তার উচ্ছিষ্ট খেয়ে তার শিকারী কুকুরগুলো মারা যায়। এসব শুনে তার মা বুঝতে পারে তাকে বিষ দেওয়া হয়েছে। কিছু কিছু সংস্করণে র‍্যান্ডাল তার আসন্ন মৃত্যু বুঝতে পেরে তার দলিল পরিবর্তন করে এবং পরিবারের মাঝে তার সম্পত্তি বণ্টন করে দেয়। পাশাপাশি তার প্রেমিকাকে তার কৃতকর্মের জন্য অভিশাপ দেয়। তবে তাকে বিষ দেওয়ার পেছনে প্রেমিকার উদ্দেশ্য কখনো আলোচিত হয় না।
প্রথাগত সংগ্রহ
এই গীতিকবিতার বহু প্রথাগত সংস্করণ লোকাচারবিদ ও লোকসঙ্গীতবিদদের হাতে থাকা রেকর্ডেএ মাধ্যমে সংরক্ষিত হয়েছে।
অধিকাংশ ইংরেজি সংস্করণগুলোতে লর্ডকে “Henry, My Son” বলে অভিহিত করা হয়েছে। ডরসেটের পর্যটক ক্যারোলাইন হিউজ ১৯৬৮ সালে পিটার কেনেডির কাছে গীতিকার একটি সংস্করণ এবং ১৯৬০-এর দশকের শুরুর দিকে ইওয়ান ম্যাককোল ও পেগি সিগারের কাছে আরেকটি সংস্করণে গান গেয়ে রেকর্ড করেন। এগুলো অনলাইনে ভগান উইলিয়ামস স্মৃতি গ্রন্থাগারের ওয়েবসাইটে পাওয়া যায়। ১৯৬৪ সালে শ্রপশায়ারের লাডলোর ফ্রেড জর্ডান মাইক ইয়েটসের কাছে ও ১৯৯৪ সালে গোয়াইলিম ড্যাভিসের কাছে “হেনরি মাই সন” গানটি রেকর্ড করেন। ১৯৪২ সালে বিবিসি ও ডগলাস ক্লেভারডন ইংল্যান্ডের সমারসেটের লুইসা হুপারের (লোকসঙ্গীতশিল্পী লুসি হোয়াইটের বোন) কণ্ঠে “লর্ড র‍্যান্ডাল” নামে গানটি রেকর্ড করে।
১৯২৯ থেকে ১৯৩৫ সালের ভেতরে জেমস মেডিসন কার্পেন্টার স্কটিশ ভাষায় এর বহু সংস্করণ রেকর্ড করেন। এগুলোও ভগান উইলিয়ামস মেমোরিয়াল লাইব্রেরির ওয়েবসাইটে উপলব্ধ।   ১৯৫৩ সালে স্কটিশ গায়িকা বেটসি মিলার তার বিখ্যাত ছেলে ইওয়ান ম্যাককোলের সাথে প্রথাগত সুরে গানটি গান এবং অ্যালান লোম্যাক্স তা ধারণ করেন। ১৯৬০ সালে তাদের প্রকাশিত অ্যা গারল্যান্ড অব স্কটস ফোকসং-এ গানটি অন্তর্ভুক্ত হয়।  ১৯৫৩ সালে পিটার কেনেডি স্কটিশ পর্যটক জিয়ানি রবার্টসনের কণ্ঠে তার নিজস্ব ধারায় “লর্ড ডোনাল্ড” ধারণ করেন। ১৯৬৩ সালে বিবিসিও এই সংস্করণটি ধারণ করে। পরবর্তীতে তার ভাগ্নে স্ট্যানলি রবার্টসনকেও এই সংস্করণে গানটি গাইতে শোনা যায়।  এর অডিও সংস্করণ অনলাইনে টপার আন টুয়েলগখিশ ওয়েবসাইটে পাওয়া যায়।
আইরিশ লোকসঙ্গীতশিল্পী এলিজাবেথ ক্রোনিন বেশ কয়েকবার “লর্ড রেন্ডাল” শিরোনামে এই গানের একটি সংস্করণ ধারণ করেন।  আইরিশ শ্যানোস শিল্পী জো হিনি Amhrán na hEascainne (“মাগুর মাছের গান”) শিরোনামে একটি সংস্করণে গানটি গান।
অনেক অ্যাপালেশীয় সঙ্গীতশিল্পী এই গীতিকবিতাটি ধারণ করেছেন। জ্যঁ রিচি তার জ্যঁ রিচি: ব্যালাডস ফ্রম হার অ্যাপালেশিয়ান ফ্যামিলি ট্র‍্যাডিশন অ্যালবামে রিচি পরিবারের ধারায় গানটি ধারণ করেন। অন্যদিকে ফ্র‍্যাঙ্ক প্রফিট ১৯৬১ সালে এর আরেকটি প্রথাগত সংস্করণে গানটি ধারণ করেন। এছাড়া আমেরিকার অন্যান্য অংশেও গীতিকবিতাটি ব্যাপকভাবে ধারণ করা হয়।
সাংস্কৃতিক নির্দেশনা
১৯৬২ সালে বব ডিলান “লর্ড র‍্যান্ডাল”-এর অনুরূপে “অ্যা হার্ড রেইন’স আ-গোনা ফল” গানটি রচনা করেন। গানটির প্রতিটি স্তবকের শুরুতে লর্ড র‍্যান্ডালের বিভিন্ন স্তবকের অংশ যুক্ত করা হয়েছিল। ডিলানের গানটি অনেক সময় কিউবান ক্ষেপণাস্ত্র সঙ্কটের প্রতিক্রিয়ায় রচিত হয়েছিল বলে ধারণা করা হয়। তবে ডিলান এই ব্যাখ্যাকে “অতিসরল” বলে বর্ণনা করেন। বস্তুত, ডিলান সঙ্কটের এক মাস আগেই জনসম্মুখে প্রথম এই গানটি গেয়েছিলেন।
উত্তর চুংচেওং প্রদেশ
উত্তর চুংচেওং প্রদেশ ( 충청북도 , চুংচেওংবুক-ডো ), চুংবুক নামেও পরিচিত একটি দক্ষিণ কোরিয়ার প্রশাসনিক বিভাগ। উত্তর চুংচেওং এ  জনসংখ্যা ১,৫৭৮,৯৩৪ (২০১৪)  এবং ৭,৪৩৩ কিমি২ বর্গ কিলোমিটার (২,৮৭০ বর্গমাইল) ভৌগোলিক এলাকা। এটি কোরিয়ান উপদ্বীপের দক্ষিণ-কেন্দ্রে হোসেও অঞ্চলে অবস্থিত। উত্তর চুংচেওং প্রদেশের সীমানাঃ গিয়ংগি এবং গ্যাংওন উত্তরে, উত্তর গিয়ংসাঙ পূর্ব, উত্তর জিওলা দক্ষিণে এবং দক্ষিণ চুংচেঅং, সেজং বিশেষ স্বায়ত্বশাসিত সিটি এবং দেজন মহানগর পশ্চিমে।
ছেওন্গ্জু রাজধানী ও উত্তর চুংচেওং এর বৃহত্তম শহর। অন্যান্য প্রধান শহরগুলো চুংজু এবং জেচিওন।
উত্তর চুংচেং ১৮৯৬ সালে চুংচেং প্রদেশ থেকে আলাদা করে প্রতিষ্ঠিত হয়েছিল। কোরিয়ার আটটি প্রদেশের মধ্যে একটি, ভূখণ্ডের উত্তর-পূর্ব অর্ধেক নিয়ে গঠিত এবং এটি দক্ষিণ কোরিয়ার একমাত্র স্থলবেষ্টিত প্রদেশ। উত্তর চুংচেওং ১৯১০ সাল থেকে জাপানি ঔপনিবেশিক সময়কালে চুসেই-হোকু প্রিফেকচার নামে পরিচিত ছিল এবং ১৯৪৫ সালে কোরিয়ার বিভক্তির পর দক্ষিণ কোরিয়ার অংশ হয়ে ওঠে।
ভূগোল
প্রদেশটি হোসেও অঞ্চল এর অংশ, এবং পশ্চিমে চুংচেওংগনাম-ডো   প্রদেশ;  উত্তরে গিয়েওঙ্গি-না এবং গ্যাংওন-ডো প্রদেশ; দক্ষিণে জিওলাবুক-ডো প্রদেশ এবং পূর্বদিকে  Gyeongsangbuk- দ্বারা বেষ্টিত। চুংচেওংবুক-ডো দক্ষিণ কোরিয়ার একমাত্র ল্যান্ড-লকড প্রদেশ। প্রদেশটি বেশিরভাগই পাহাড়ি। উত্তরে নরয়েওঙ্গ  পর্বতমালা ও পূবে সবায়েক  পর্বতমালা আধিপত্য বিস্তার করে।
সম্পদ
কৃষি পণ্যের মধ্যে রয়েছে চাল, বার্লি, মটরশুটি এবং আলু, তবে প্রদেশটি জিনসেং এবং তামাকের ক্ষেত্রে বিশেষ অবদান রাখে। ১৯১২ সালে মার্কিন যুক্তরাষ্ট্রের ভার্জিনিয়া থেকে তামাক প্রতিস্থাপন করা হয়েছিল।
প্রদেশের উত্তরাঞ্চলে সোনা, লোহা, কয়লা, স্টেটাইট, ফ্লোরাইট এবং মলিবডেনামের পাশাপাশি মার্বেল এবং চুনাপাথরের খনিজ মজুদ রয়েছে। সিল্ক বয়ন একটি গুরুত্বপূর্ণ ভূমিকা পালন করে।
আকর্ষণ
প্রদেশের প্রধান আকর্ষণ হল মাউন্ট সোংনি সোবায়েক পর্বত এবং এর জাতীয় উদ্যানে। বেওপজুসা, কোরিয়ার প্রাচীনতম মন্দিরগুলির একটি  এই ন্যাশনাল পার্কে অবস্থিত। চেওনটায় সম্প্রদায়ের সদর দপ্তর গুইনসা ও এখানে অবস্থিত। ওরাক পর্বতের কাছে আরেকটি জাতীয় উদ্যান রয়েছে।